Az épületek változását a földhivatal veszi nyilvántartásba és vezeti, az ügyet oda kell benyújtani. Ahhoz, hogy ezt véglegesen átvezessék három dolog szükséges: 1) Változási Vázrajz: A földmérő beméri a helyszínen az épületet és erről változási vázrajzot készít. Ez fogja megmutatni, az épület hol lesz a térképen és hogy fog kinézni néz ki. Képletesen, magát ezt a rajzot emelik rá a térképre, amint az eljárás lezárul. 2) Építéshatósági papír az épületről (például használatbavételi, fennmaradási engedély). A földhivatal ”csak” átvezeti és nyilvántartja az épületet, ha ahhoz minden előírt dokumentumot megkap. Az épületek műszaki szabályszerűségéhez az építéshatóság ért, ezért MINDEN épület felvezetéséhez az ő igazolásuk szükséges, melyet helyszíni szemlét követően adnak ki. Ha a megfelelő papír nem áll rendelkezésre, először náluk kell megigényelni. Fontos: Az építési engedély önmagában nem elég, mivel az az építkezést engedi és nem azt tanúsítja, valóban megfelelően készült el az épület. 3) A tulajdonos által kitöltött ingatlan-nyilvántartási kérelem, mellyel a földhivatalnál kéri az ügy megindítását